Viborger Samler, 1773-05-03
Hvad Almisse=Lemmerne angaaer, da ere de inddeelte i 2de Klasser. Nogle vare vel affældige, men dog ikke saa meget, at de jo kunde arbeide noget, meere eller mindre. Disse maatte da og arbeide forat fortiene noget til Hielp til deres Sogne=Almisse. Men der fandtes og andre, som vare saa skrøbelige og svage, at de næsten slet intet kunde udrette. Disse blev der og draget Omsorg for. Dem blev tillagt visse Dages Kost hos Bønderne i Sognet, 4, 5 a 6 Dage ugentlig, ligesom deres Trang og Omstændigheder udfordrede, dog saaledes at ingen Bonde har meere ugentlig at udgive, end een Dags Kost, og altsaa kuns 52 om Aaret, hver Dags Kost bestemt til 2 Maaltider Mad. Men den beste Indrætning er endnu tilbage at underrætte vore Læsere om. Der fandtes en Deel fattige Børn paa Godset, hvis Forældre enten vare døde, eller og saa uformuende, at de intet havde til Børnenes Føde. Disse saaledes forladte Børn maatte nødvendig søge Livets Ophold ved at betle Det er ikke at beskrive, hvor stor Elendighed saadan Betle=Vane fører med sig, baade for disse selv og for det Almindelige. De gaae hen i Blindhed, og Vankundighed, og lære ikke at kiende deres Skabere i Deres Ungdom. Saaledes drives Ungdommen bort, og naar denne er forbie, saa mangler dem endnu, ligesom forhen, Ævne og Leilighed, ja vel og Lyst til at blive underviiste om Guds Villie og de Guddommelige Sandheder. Naar Bettel=Staven først i Ungdommen, efter Ordsproget, er bleven varm i Haanden paa dem, vil de siden nødig give Slip paa samme, i sær naar Undseelsen er tilsidesat, og Sindet hærdet mod mødende Bebredelser. Saadan Levemaade gjør dem ei allene til unyttige Jordens Byrder, men den lærer dem endog, desto værre, allehaande Ugudeligheder (Erfarenhed viser det) og styrter dem tilsidst ikke sielden i saadanne Laster og Forbrydelser, hvorved den almindelige Roe og Sikkerhed forstyrres. Tvertimod, naar saadanne i deres Ungdom havde lært at kiende Gud, og tillige vare blevne anførte til nyttigt Arbeide, skulde der iblant disse lastefulde Lediggængere mange været dannede til dydige Borgere i Guds Stad, og nyttige Lemmer i Staten; thi den dydige Kristen er dog den beste Borgere. For at see dette onde hemmet, der havde saa betydelige Følger, har Velbemt. Godsets Eiere ogsaa draget Omsorg for, at disse fattige og forladte Børn kunde komme i Skole, og der blive underviiste om Guds Villie. Til den Ende ere de blevne inddeelte i Læg i Sognene. 6 Dages Kost er ethvert Barn, anviist ugentlig hos 6 Mænd, hver Mand sin Dag, og det ei alene hos Gaardmænd, men endog hos velhavende Huusmænd. Herved maae vi erindre dette, at de Mænd, som har disse Skolebørn i Kost, ere derimod befriede for Almisse=Lemmerne at føde, og vice versa. Og for at foregaae Sognefolkene med et got Exempel, saa lader Hr. Fischer, foruden de sædvanlige Skole=Penge, hver Søndag uddeele til disse Fattige Børn i Grønbech og Svostrup Sogner, henved 11 a 12 i Tallet, hver 4 Skl. som skal være i Steden for Søndags Kost. Følgen af alt dette har været denne, at disse fattige Børn daglig søge Skolen; thi naar de forsømme den, miste de og deres Kost, og derfor maae Skoleholderne i fornøden Tilfælde meddeele Attest, om de har været der hver Dag eller ikke.